Карл Кролов
На моето дете

Превод от немски: Никола Ланков, —

chitanka.info

Крие те жена ми под сърцето,

а нещата те очакват вече.

В сън ти виждам нощем личицето,

знам, че близо си, а не далече.

Чувам твоя първи детски крясък,

който къса тишината тежка.

Първото дихание във блясък

ми събужда радостта човешка.

Тъй живота ми се удължава

в разговор със тебе, рожбо моя,

и свещта безмълвно се стопява,

и звездите чезнат във покоя.

Чакам те да дойдеш тук при мене,

пъргаво да риташ със краченца,

да играеш с кукли и елени —

много ли е, миличко детенце?

Тайно те желаех дни и нощи,

чаках те да дойдеш тъй отколе.

Ти дойде и даде радост още,

аз угасвам, ти израстваш волен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.